1998D0279 — LV — 02.08.2001 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (1997. gada 5. decembris) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz pašnesošiem vienreizlietojamo veidņu komplektiem/sistēmām, kas balstās uz dobajiem blokiem vai paneļiem no izolācijas materiāliem un reizēm no betona (dokuments attiecas uz EEZ) (98/279/EK) (OV L 127, 29.4.1998, p.26)

Grozīta ar:









▼B

KOMISIJAS LĒMUMS

(1997. gada 5. decembris)

par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz pašnesošiem vienreizlietojamo veidņu komplektiem/sistēmām, kas balstās uz dobajiem blokiem vai paneļiem no izolācijas materiāliem un reizēm no betona

(dokuments attiecas uz EEZ)

(98/279/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem ( 1 ), kas grozīta ar Direktīvu 93/68/EEK ( 2 ), un jo īpaši tās 13. panta 4. punktu, tā kā atbilstīgi Direktīvas 89/106/EEK 13. panta 3. punktam, lai apliecinātu ražojumu atbilstību, Komisijai no divām procedūrām jāizvēlas “vismazāk apgrūtinošā procedūra, kas ir droša”; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai arī ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei; tā kā 13. panta 4. punktā paredzēts, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā procedūra, kas minēta 13. panta 3. punkta a) apakšpunktā, atbilst sistēmām, kuras norādītas III pielikuma 2. iedaļas ii) apakšpunkta pirmajā iespējā bez pastāvīgas uzraudzības un otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras norādītas III pielikuma 2. iedaļas i) apakšpunktā, un III pielikuma 2. iedaļas ii) apakšpunkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU.







1. pants

Šā lēmuma I pielikumā noteikto ražojumu atbilstību apliecina ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde.

2. pants

Atbilstības apstiprināšanas procedūru, kas noteikta II pielikumā, norāda pilnvarojumos norādījumiem par Eiropas tehnisko apstiprinājumu.

3. pants

Šis lēmums ir adresēts dalībvalstīm.









I PIELIKUMS

Tādu pašnesošu vienreizlietojamo veidņu komplekti/sistēmas, kas piepildāmas ar parasto betonu un, ja vajadzīgs, ar stiegrojumu un kas balstās vai nu uz blokiem, kuri izgatavoti no izolācijas materiāliem (vai izgatavoti, kombinējot izolācijas materiālus ar citiem materiāliem), vai paneļiem, kuri izgatavoti no izolācijas materiāliem (vai izgatavoti, kombinējot izolācijas materiālus ar citiem materiāliem) un kuri sastāv no veidņiem, kas savienoti ar atstarpinātājiem, abos gadījumos no jebkuras degamības klases materiāliem, un ko paredzēts izmantot ēkās tādu iekšsienu un ārsienu būvei, attiecībā uz kurām piemēro ugunsdrošības noteikumus.

Tādu pašnesošu vienreizlietojamo veidņu komplekti/sistēmas, kas piepildāmas ar parasto betonu un, ja vajadzīgs, ar stiegrojumu un kas balstās vai nu uz dobajiem blokiem, kuri izgatavoti no izolācijas materiāliem (vai izgatavoti, kombinējot izolācijas materiālus ar citiem materiāliem), vai paneļiem, kuri izgatavoti no izolācijas materiāliem (vai izgatavoti, kombinējot izolācijas materiālus ar citiem materiāliem) un kuri sastāv no veidņiem, kas savienoti ar atstarpinātājiem, abos gadījumos no jebkuras degamības klases materiāliem, un ko paredzēts izmantot ēkās tādu iekšsienu un ārsienu būvei, attiecībā uz kurām nepiemēro ugunsdrošības noteikumus.









II PIELIKUMS

RAŽOJUMU GRUPA

PAŠNESOŠIE VIENREIZLIETOJAMIE VEIDŅI: KOMPLEKTI/SISTĒMAS, KAS BALSTĀS UZ DOBAJIEM BLOKIEM VAI PANEĻIEM NO IZOLĀCIJAS MATERIĀLIEM UN REIZĒM NO BETONA (1/1)

Atbilstības apliecināšanas sistēmas

Attiecībā uz turpmāk norādītajiem ražojumiem un mērķiem, kam tie paredzēti, EOTA attiecīgajā Eiropas tehniskā apstiprinājuma pamatnostādne jāprecizē šādas atbilstības apliecināšanas sistēmas







Ražojums(i) Paredzētais(ie) mērķis(i) Rādītājs(i) vai klase(es) (degamība) Atbilstības apliecināšanas sistēma(as) Tādu pašnesošu vienreizlietojamo veidņu komplekti/sistēmas, kas piepildāmas ar parasto betonu un, ja vajadzīgs, ar stiegrojumu un kas balstās vai nu — uz dobajiem blokiem, kuri izgatavoti no izolācijas materiāliem (vai izgatavoti, kombinējot izolācijas materiālus ar citiem materiāliem); vai izmantojumam ēkās tādu iekšsienu un ārsienu būvei, attiecībā uz kurām piemēro ugunsdrošības noteikumus ►M1 A1 (1), A2 (1), B (1), C (1) ◄ 1 ►M1 a1 (2), A2 (2), B (2), C (2), D, E, (A1 līdz E) (3), F ◄ 2 + — paneļiem, kuri izgatavoti no izolācijas materiāliem (vai izgatavoti, kombinējot izolācijas materiālus ar citiem materiāliem) un kuri sastāv no veidņiem, kas savienoti ar atstarpinātājiem izmantojumam ēkās tādu iekšsienu un ārsienu būvei, attiecībā uz kurām nepiemēro ugunsdrošības noteikumus visi 2 + (1) ►M1 izstrādājumi/materiāli, kam precīzi nosakāmā ražošanas procesa posmā uzlabo ugunsdrošības rādītājus (piem., pievieno liesmas slāpējošus līdzekļus vai samazina organisko vielu daudzumu). ◄ (2) ►M1 Izstrādājumi/materiāli, uz kuriem neattiecas zemsvītras piezīme *. ◄ (3) ►M1 Izstrādājumi/materiāli, kuru ugunsdrošība nav jātestē (piem., A1 klases izstrādājumi/materiāli saskaņā ar Komisijas Lēmumu 96/603/EK). ◄ Pirmā sistēma. Sk. Direktīvas 89/106/EEK III pielikuma 2. iedaļas i) apakšpunktu bez paraugu kontroltestēšanas. Otrā sistēma +. Sk. Direktīvas 89/106/EEK III pielikuma 2. iedaļas ii) apakšpunktu, pirmo iespēju, kur apstiprinātas iestādes uzdevums ir ražošanas procesa kontroles sertifikācija, pamatojoties uz uzņēmuma un ražošanas procesa kontroles sākotnējo pārbaudi, kā arī nepārtrauktu ražošanas procesa kontroles uzraudzību, novērtēšanu un apstiprināšanu

Sistēmas specifikācijai jābūt tādai, lai to varētu īstenot pat tad, ja nav jānosaka kādi efektivitātes rādītāji tāpēc, ka vismaz vienai dalībvalstij vispār nav regulējuma attiecībā uz šādiem rādītājiem (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot izgatavotājam, ja tas šajā ziņā nevēlas ražojuma rādītājus uzrādīt.